

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**Telki Napló megjelenésével összefüggő kérdések**

**A napirendet tárgyaló ülés dátuma**: **2022.11.28**

**A napirendet tárgyaló ülés:** **Pénzügyi Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. Előzmények, különösen az adott tárgykörben hozott korábbi testületi döntések és azok végrehajtásának állása: ---**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

2022.évi költségvetési források

**4. Tényállás bemutatása:**

A Telki Napló Telki Község Önkormányzatának havonta megjelenő, ingyenes hírmagazinja. A lap az önkormányzat, illetve a polgármesteri hivatal fontos tájékoztatási eszköze, és a faluközösség egészét érintő, nevelési, oktatási, közösségi, kulturális, sport, szabadidő és életmód vonatkozású aktuális hírekről tudósít.

A kiadvány 2020 tavaszáig minden háztartás részére közvetlenül került kézbesítésre. 2020.évben részben gazdaságossági, részben egyéb okok miatt az önkormányzat úgy döntött arról, hogy a kiadványt kizárólag online formában jelentetti meg. Ez egészen 2021.őszéig így történt.

2021.őszétől, ugyan csökkentett példányszámban ( 400 pl ) , azonban ismét nyomtatott formában is megjelenteti az önkormányzat,. Az újság közvetlen kézbesítésére nem kerül sor, azt a település több pontján erre kijelölt kézbesítési pontokon tudják az érdeklődők beszerezni.

A jelenlegi piaci helyzetben a nehezen beszerezhető és drasztikusan növekvő alapanyag árak okán 2022.év elején az önkormányzat döntött arról, hogy nagyobb mennyiségű papír alapanyagot szerez be a Telki Napló 2022.évi lapszámainak kiadásához.

A jövő évi nyomdai munkák elvégzéséhez szükséges alapanyagok- kedvező árú beszerzéséről kell ismét dönteni a képviselő-testületnek. Az alapanyagok beszerzését követően, azok szakszerű tárolására a nyomda vállal garanciát. Egyúttal biztosítva azt, hogy 2023.évben is fix áron rendelkezésre álljon a papír a 2023.évi újságok megjelentetéséhez.

A 2023.évi kiadványok ( 12 lapszám ) készítéséhez

* szükséges papír költsége: 1.048.200 Ft+Áfa ( Havonta 1 lapszám alapanyaga 87.350 Ft+Áfa )
* A nyomdai munkák költsége: 107.925 Ft+Áfa/hó

Az alapanyag beszerzéséhez szükséges 1.048.200.- Ft+Áfa összeg biztosításáról a 2022.évi tartalékkeret terhére tud a képviselő-testület dönteni.

Ezen döntés alapján a 2023.évben csak a nyomdaipari munkák költsége terhelné az önkormányzatot havonta 107.925 Ft+Áfa összegben.

Kérem a képviselő-testületet a szükséges forrás biztosítására.

Telki, 2022. november 22.

Deltai Károly

Polgármester

**Határozati javaslat**

**Telki község Önkormányzat Képviselő-testülete**

**/2022.(XI. .) Önkormányzati számú**

**Telki Napló megjelenésével összefüggő kérdések**

Telki község Önkormányzat Képviselő-testülete úgy határozott, hogy a Telki Község Önkormányzatának havonta megjelenő, ingyenes hírmagazinja a ,, Telki Napló ,, 2023.évi megjelenéséhez szükséges alapanyag ( papír ) beszerzéséhez szükséges forrást 1.048.200.- Ft+Áfa összegben biztosítsa a 2022.évi költségvetésének tartalékkeret terhére.

A testület egyúttal hozzájárul a kiadvány nyomdai munkáihoz szükséges alapanyag előzetes beszerzéséhez, melyhez 1.048.200.- Ft+Áfa összeget a 2022.évi költségvetésben biztosítja.

**Felelős:** Polgármester

**Határidő:** azonnal